
Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr. 39/2004 privind transferul pachetului de acţiuni şi al terenurilor deţinute de stat la Societatea Comercială SERPLO- S.A. în proprietatea privată a judeţului Prahova şi în administrarea Consiliului Judeţean Prahova, trimis Comisiei noastre, pentru dezbatere şi avizare în fond, cu adresa nr.PL.x-68 din 25 februarie 2004. 

 PRESEDINTE,

IOAN OLTEAN

RAPORT 

asupra proiectului de Lege pentru aprobarea Ordonanţei Guvernului nr.39/2004 privind transferul pachetului de acţiuni şi al terenurilor deţinute de stat la Societatea Comercială SERPLO- S.A. în proprietatea privată a judeţului Prahova şi în administrarea Consiliului Judeţean Prahova

1. Cu adresa nr.PL.x-68 din 25 februarie 2004, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei Guvernului nr. 39/2004 privind transferul pachetului de acţiuni şi al terenurilor deţinute de stat la Societatea Comercială SERPLO- S.A. în proprietatea privată a judeţului Prahova şi în administrarea Consiliului Judeţean Prahova.



La întocmirea Raportului s-au avut în vedere 

· avizul Comisiei pentru buget, finanţe şi bănci nr.68/3.03.2004

· avizul Consiliului Legislativ nr.144 din 29.01.2004.



Proiectul de lege a fost dezbătut şi avizat în fond, în procedură obişnuită în şedinţa din 3 martie 2004. 



Prezenta iniţiativă legislativă are ca obiect de reglementare transferul pachetului de acţiuni şi a terenurilor deţinute de stat la Societatea Comercială SERPLO-SA în proprietatea privată a judeţului Prahova şi în administrarea Consiliului Judeţean Prahova. 



Prin acest transfer se urmăreşte înfiinţarea unui parc ştiinţific şi tehnologic în judeţul Prahova cu consecinţe benefice asupra economiei judeţului, contribuind la crearea a noi locuri de muncă, reducerea şomajului, implementarea rezultatelor cercetării ştiinţifice şi tehnologice prin intermediul activităţilor economice desfăşurate, generatoare de venituri.



Având în vedere cele menţionate Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea proiectului de lege. 



2. Prin obiectul de reglementare şi conţinutul său proiectul de lege face parte din categoria legilor ordinare.



3. La lucrările Comisiei au fost prezenţi 22 de deputaţi, din totalul de 24 membri ai Comisiei.



4. Proiectului de lege, potrivit art.75 din Constituţie şi art.86 din Regulamentul Camerei Deputaţilor este de competenţa decizională a Camerei Deputaţilor. 



Raportul Comisiei a fost aprobat cu 12 voturi pentru şi 2 voturi împotrivă.


PREŞEDINTE,



SECRETAR,

IOAN OLTEAN


KOVACS CSABA TIBERIU

Expert parlamentar:

Stelian Androne

